
PLEC DE PRESCRIPCIONS TÈCNIQUES PER A LA CONTRACTACIÓ DEL MANTENIMENT I L’ACTUALITZACIÓ DE LES LLICÈNCIES DE L’APLICACIÓ D’ANÀLISI DE DADES IDEA (Expedient número SC-2024-1)

L’objecte del contracte és el manteniment i l’actualització de les llicències del programa d’anàlisi de dades IDEA: 8 llicències concurrents.
El programa d’anàlisi de dades IDEA serveix per a fer una anàlisi de dades dedicat a l’auditoria. L’eina està basada en la interrogació de fitxers que permet l’anàlisi de les dades ja sigui realitzant extraccions, mostres o manipulant dades per identificar errors, problemes, qüestions específiques o tendències.
Atès que tota la informació que obté la Sindicatura per fer fiscalitzacions és en format electrònic, per analitzar-la el programa IDEA és una eina imprescindible.

El manteniment i l’actualització que l’adjudicatari posa a la nostra disposició permet mantenir l’aplicació actualitzada, d'acord amb l'entorn tecnològic actualitzat. 
El manteniment i l’actualització inclou la correcció i l’evolució.

L’actualització correctiva es refereix a la detecció i reparació – en els casos que sigui possible – per part de l’adjudicatari de tots els defectes que es produeixin en el programari. La Sindicatura comunicarà immediatament a l’adjudicatari la constatació d'un defecte, juntament amb tota la informació del diagnòstic, entorn operatiu i altra informació rellevant de que disposi relacionada amb el mateix, a fi de permetre a l’adjudicatari aïllar-lo i corregir-lo. Si no es pot comprovar l’error en l'entorn operatiu especificat, la Sindicatura accepta que no es podrà corregir.
L’adjudicatari realitzarà tots els esforços raonables per a corregir les fallades o els errors detectats en les noves versions, i a aquest efecte, la Sindicatura dedicarà el temps i l'assistència que siguin raonables, per facilitar la localització o reparació dels errors o defectes. 
Aquest apartat no inclou els errors que es deguin a un ús incorrecte del programari per part de la Sindicatura.
El temps màxim de resolució d’incidències serà de 72 hores naturals comptades des de la seva notificació fins a la completa resolució, especialment en els casos que impliquin la interrupció del servei.
En aquells casos en que l'impacte provocat per la incidència no arribi a l'entitat dels supòsits descrits en el paràgraf anterior es podrà acceptar un termini de resolució superior a l'exigit.
Per a cada incidència, l'adjudicatari s'ha de comprometre per escrit a un temps de resolució determinat.
Quan la incidència impliqui la modificació del producte, l'adjudicatari es comprometrà amb la màxima diligència en lliurar una correcció tècnica (pegat, hot -fix, versió, etc ) que resolgui la situació plantejada.

Les millores que l’adjudicatari decideixi realitzar en els mòduls adquirits, ja sigui per iniciativa seva o per suggeriments d'altres clients, seran incorporades al programa. 
L’adjudicatari proporcionarà totes les actualitzacions que es realitzin durant el termini de vigència del present contracte de manteniment sense cap cost.
Les millores del programari es realitzaran a lliure elecció de l’adjudicatari i d'igual manera, qualsevol millora serà subministrada a la Sindicatura, mitjançant l’entrega d’una nova versió de programari. Una vegada lliurades les citades millores o actualitzacions se sotmetran als termes i condicions del present contracte i seran considerats com a part del programari.
El contracte no inclourà la instal·lació de les millores ni restauració de dades. Aquestes tasques són responsabilitat de la Sindicatura. 
El manteniment inclou també el manteniment tecnològic i cobreix la compatibilitat per a canvis de l’entorn tecnològic de l’aplicació i la seva contractació garanteix a la Sindicatura que l’aplicació funcionarà correctament sobre les noves versions que apareguin en el mercat dels productes de programari base i de gestor de base de dades requerits per l’aplicació. 
Les versions de programari suportades oficialment per l’adjudicatari actualment son:
· Sistemes operatius: Microsoft Windows
· Eines ofimàtiques: Microsoft Office

Hi haurà un mínim de 2 versions d’actualització anuals.
Les noves versions completes seran facilitades pel proveïdor dins del marc d’aquest contracte.

El servei de suport telefònic està inclòs en el contracte i ha de ser un mínim de 10 hores. Les consultes o dubtes derivades de la utilització de l’eina seran ateses per aquest canal. L’horari mínim de les consultes és de 9:00 a 17:00 els dies laborables.

El servei de consultes per internet inclou l’accés a la pàgina web de l’adjudicatari. Hi ha d’haver usuaris autoritzats a fer aquest tipus de consultes o bé un interlocutor vàlid oficial.
En aquesta àrea es trobarà una relació actualitzada de les consultes més freqüents. Podrà consultar-la des de la pròpia aplicació, a qualsevol hora i sense límit de temps. Aquest servei és en línia i està disponible les 24 hores. 

Mitjançant el correu electrònic l’adjudicatari informarà als usuaris autoritzats i/o interlocutor vàlid oficial de la Sindicatura de:
· Novetats i comunicacions de “darrera hora”.
· Contingut de noves versions.
· Canvis legals que està previst incorporar i les solucions que s’adaptaran en el programa.
· Dates previstes de lliurament de noves versions.

